text: "Dont me dites, ne soit celé,
   PageV01P102
   Qui vous a céens amené,
   Ne pour quel raison fait l'avés."
   "Damoisele, jà le saurés.
   De mon regne sui çà venus ;
   Ne sevent que sui devenus
   Cil de la terre et dou pays
   Là où je fui nés et norris.
   Moult vous desiroie à veöir,
   Pour ce que vous devoie avoir ;
   Pour ce sui céens embatus.
   Bien croi que ne m'i sache nus.
   Et, puis que veüe vous ai,
   À vostre congié m'en r'irai ;
   Car ne vueil pas tant demorer
   Que de riens vous doie grever.
   À envis vous corrouceroie."
   Clarmondine l'ot, s'en ot joie ;
   Folio13v
   Car trestout vraiement cuidoit
   Que cil là Bleopatris soit.
   Tout ce retint pour verité
   Que Cléomadès ot conté.
  